भारत का चावल निर्यात अक्टूबर से कमजोर पडऩे का अनुमान है। सरकार के धान के न्यूनतम समर्थन मूल्य में इजाफा करने से नए सीजन का चावल महंगा हो गया है। चावल निर्यातकों के संगठन (आरईए) के अध्यक्ष बी वी कृष्णा राव ने कहा, 'इस कीमत वृद्घि से हमारा निर्यात महंगा हो जाएगा। एक खास समयावधि के दौरान हमारे द्वारा तैयार किया गया ग्राहक आधार थाईलैंड और वियतनाम के लिए स्थानांतरित हो रहा है।' इस सप्ताह निर्यातक 'भारतीय 5 प्रतिशत टूटे पारबॉइल्ड' चावल को फ्री ऑन बोर्ड (एफओबी) आधार पर 388-392 डॉलर प्रति टन पर बेच रहे हैं, जो थाई निर्यातकों द्वारा वसूली जा रही कीमत के लगभग समान ही है।